Marte

Arbeidslogg.

I dag startet jeg med utplasseringsplassen min hos Hansen & Dysvik på CC. Jeg startet rundt 10.30 (siden jeg hadde vært på skolen først) og fikk gå hjem igjen kl. 16.00. Jeg fikk på meg en lilla skjorte som det sto «Hansen & Dysvik» på, også fikk jeg låne et skap til å ha verdisakene mine i. Først begynte jeg å gå rundt i butikken for å se på hva de hadde og hvor de hadde det. Jeg testet meg selv ved å lukke øynene og beskrive for meg selv hvor ting var. Sjefen min prøvde å lære meg forskjell på dynene og putene, for det er noe jeg må være bevisst på. Det kom kunder som spurte meg om hjelp, og jeg fant frem til de tingene de skulle ha, selv om jeg måtte ha hjelp med å klippe opp duker og finne frem til de rette dynene. Sjefen lærte meg også hvordan jeg skulle håndtere kassa, så jeg slo inn de fleste varene, tok imot betaling og pakket varene ned i poser. Jeg fikk også prøve meg på dataen der jeg kunne se om vi hadde enkelte varer inne i butikken, om de kanskje fantes andre steder eller om de var på lager. Jeg husker ikke helt når jeg tok pause, men jeg fikk 30 minutter her jeg kunne gå og kjøpe meg mat. Ellers snakket jeg med de ansatte og ble kjent med dem og ellers ryddet jeg litt rundt. Jeg føler allerede etter første dag at det er et veldig godt arbeidsmiljø der. Selvfølgelig så ble jeg litt stresset og nervøs når jeg skulle ta kassen og hjelpe kundene, men det er noe som går seg til. Jeg ser frem til neste torsdag! Da vil jeg jobbe mer med å huske hvor ting er, og hjelpe kundene.
 * 15.09.2011 **

I dag møtte jeg opp på jobb kl. 11.00 og begynte å jobbe med en gang. Det kom flere kunder enn sist, så det ble flere å hjelpe. Jeg skiftet ut voks-duker, noe som var veldig tungt og jeg ble støl dagen etter. Jeg pakket ut håndklær, lærte meg å brette dem og krysset dem av på en liste. For å finne ut om håndklærne stemte med navnene på listen, måtte jeg sjekke numrene på håndklærne (varenummer) og antallet på hvor mange håndklær det var. Om nummer og antall stemte med tallene som sto på lista, kunne jeg hake dem av. Etter jeg hadde brettet ferdig, satte jeg varene ut i hyllene. Ellers ryddet jeg en del i gardinene.
 * 22.09.2011 **

Jeg følte selv at jeg håndterte kassen bra til å være den andre dagen min. Jeg må jo alltid spørre om litt hjelp, med det er bedre det enn å gjøre noe feil. Jeg lærte meg hva jeg skulle trykke på når jeg skulle slå inn rabatter og hvordan jeg skulle håndtere deponering. Deponering vil si at kundene betaler varen, tar den med seg hjem og prøver den, og om de ikke er fornøyde, så kommer dem tilbake med varen og får tilbake pengene sine. Men dette må skje innen en uke fra betalingsdato. Det kom en del kunder som hadde bestilt varer og skulle hente dem, og jeg rotet litt rundt før jeg fant de riktige varene.

Sist gang jeg skrev logg, skrev jeg at jeg ville jobbe med å hjelpe kundene og huske hvor ting var, og det følte jeg at jeg oppnådde denne gangen. Neste torsdag vil jeg jobbe med å ikke være så nervøs når jeg står i kassen.


 * 29.9.11 **

=
I dag møtte jeg opp på jobb kl. 11.00 og jobbet frem til 15.00. Denne dagen var det åpning for de nye butikkene på CC så det var mange folk der, men det var ikke så veldig mange innom oss. Jeg ryddet litt i hyller og skravlet med de andre ansatte. I dag sorterte jeg puter etter farge, og det tok jeg som er utfordring, for jeg mener selv at jeg ikke er så flink til å kombinere/sortere farger, men heldigvis gikk det bra. Ellers hjalp jeg kunder og sto i kassa, altså det vanlige. Det var en del rabatter og mersalg denne uken, så det var mye nytt for meg i kassa. Jeg ble utrolig stressa og nervøs for å gjøre noe feil, men jeg fikk hjelp og da gikk det bra. Jeg må nok jobbe mer med å håndtere kassa. =====

Jeg skrev i forrige logg at jeg ville jobbe med å ikke være nervøs i kassa, men jeg følte at jeg ikke oppnådde det denne gangen, så jeg vil fortsette å jobbe med det neste gang.
 I dag møtte jeg opp på jobb kl. 11.00 og jobbet frem til 15.00. Jeg jobber en del på lageret denne gangen. Her skulle jeg prøve å få mest mulig ut av lageret og inn i hyllene ute i butikken. Det var ikke alt som gikk inn, men noe var det. Her drev jeg ganske lenge, men ellers tok jeg kassa og ryddet litt. Priset også ned noen varer som var på salg. Jeg var ikke så stresset i dag, og heller ikke når det gjaldt kassa. Det var kanskje fordi det ikke var så mye rabatter å slå inn, ellers så har jeg bare kanskje blitt flinkere til å håndtere kassa. Jeg kan ikke si at jeg har blitt 100% sikker på den kassen enda, men jeg føler det kommer seg for hver gang. Fikk også et lite besøk av Jørn! Ser frem til neste torsdag!
 * 13.10.11 **

 I dag var det fullt kjør fra 11 til 15. Med en gang jeg kom på jobb, så jeg at butikken var full av kunder og det var plassert nye varer rundt omkring. Jeg pakket opp varer fra pappesker, flyttet pappeskene, pakket ut puter fra plastposer (veldig slitsomt for hendene) og priset varene. Noen varer flyttet jeg ut på lageret og andre varer fikk jeg satt inn i hyllene ute i butikken. Det var rundt 2-3 store traller med varer i butikken, og jeg brukte hele min «arbeidsdag» på å tømme en. Jeg hadde noe å gjøre hele tiden. I det siste har det vært mange kunder innom Hansen & Dysvik, og det er veldig morsomt. Selv om jeg må spørre de andre ansatte om mye hjelp, er det alltid like moro å klare å hjelpe kundene selv. Jeg syns det var morsomt at det var noe å gjøre hele tiden. Jeg satte meg et mål før jeg begynte å jobbe, og det var at jeg skulle klare å tømme en sånn tralle før jeg ble ferdig, og det klarte jeg.
 * 03.11.11 **

I dag møtte jeg opp til vanlig tid og gjorde de vanlige greiene frem til brannalarmen gikk. I dag var det brannøvelse på CC, og alle ansatte og kunder måtte ut. Dette tok ikke svært lang tid, men det var morsomt å være med på. Etter øvelsen, gikk vi inn igjen og fortsatte med arbeidet. Før på dagen fikk jeg et koselig besøk av Sverre som tok bilde av meg mens jeg hjalp en kunde, så da regner jeg med at jeg så ganske flink ut på bildet! Elin kom også innom en tur. Hun sa hun skulle innom for å se etter noe, men jeg var kanskje sikker på at Sverre eller Jørn hadde sendt henne på en spionasje-tur. For første gang spurte jeg kundene om det var noe dem ville ha hjelp med! Kanskje litt sent, men jeg har ofte vært opptatt med noe helt annet. Jeg har også vært redd for at jeg ikke kan hjelpe kundene til det de vil frem til, når jeg spør dem om de trenger hjelp. Men jeg prøvde, og det gikk bra! Sto en del i kassen og ellers pakket opp nye varer. En litt annerledes arbeidsdag!
 * 10.11.11**

I dag hadde jeg en helt vanlig dag. Det nærmer seg jul, og kundene strømmer innpå. Det blir en del spørsmål fra kundene som jeg prøver å svare på, men ellers henger jeg i hæla på de andre ansatte og spør om en hel masse! Men det er slik jeg lærer. Jeg klippet opp mer stoff denne gangen, den er faktisk ikke så skummelt som jeg trodde det skulle være, selv om jeg er veldig redd for å klippe feil. Og akkurat i det jeg hadde tenkt til å gå, kom det en kunde som skulle ha 3 meter med et stoff, og da fikk jeg det litt travelt med tanken på at jeg måtte rekke bussen. Men kunden fikk stoffet sitt og jeg rakk bussen min.
 * 17.11.11**

24.11.11 I dag startet jeg til vanlig tid, som vanlig, og gjorde det vanlige. Pakket ut varer, ryddet i hyllene, sto i kassen, priset varer osv. Jeg syns det er veldig moro. Julen nærmer seg enda mer, og vi hadde fått inn julepapir. Jeg grudde meg så til at jeg skulle pakke inn, men det slapp jeg unna. Vi sender heller med gavepapir til kundene. Jeg klippet også opp en del stoff denne gangen, og det går faktisk overraskende bra! Jeg har også begynt å håndtere kassen mye bedre, og har slippet å spørre om mye hjelp når jeg gjelder kassen. Men ellers har jeg stilt tusenvis av spørsmål!

01.12.11 I dag, før første gang, måtte jeg prøve å pakke inn en vare. Det gikk halvveis bra, men merker godt at jeg ikke har pakket inn så mye før. Måtte få litt hjelp. Det er nisser og andre julevarer overalt, og vi får stadig inn mer. Jeg syns det er morsomt å pakke ut nye varer, prise dem og sette dem på plass. Det er mange kunder innom fortiden, og da står jeg en del i kassen (mer enn før), og det er moro at jeg endelig får det til uten noe hjelp. Det var slikt at hvis man handlet for over 500kr, kunne man sende noe på en melding til et nummer, og få 100 kr rabatt. Og hvis kundene manglet bare litt før de hadde handlet for over 500kr, skulle vi tilby dem å kjøpe en liten ting til, så skulle de da få 100 kr rabatt. Det regner jeg med at det er et slags mersalg. Ellers gikk det bra med klipping, bretting av papp og andre ting.

08.12.11 Siste gang før jul, og det gikk kjempe bra. Gjorde det jeg alltid har pleid å gjort, men jeg brukte mer tid på å rydde ut av lageret. Jeg fikk ut en del varer, slik at vi kunne sette inn andre varer i hyllene. Endelig husket jeg passordet på kassen også, slik at jeg slapp å løpe etter en annen for å gi meg passordet. Jeg brettet pappesker, ryddet i hyller og hjalp kunder. Siden det var siste gangen før jul, tenkte jeg at jeg skulle ha med meg kake. Så på torsdagskveld bakte jeg brownies og tok med meg på jobb. De på jobben sa den var veldig god, så får vel håpe at de mente det! Det har vært kjempemoro å være på Hansen & Dysvik i Prosjekt til fordypning. Jeg ønsker også å være der over nyttår. Det er mange mennesker, og mer "liv" på CC, og det gjør at det blir mer moro å være på jobb. De ansatte på jobben ønsket også å se meg igjen over nyttår, og det tar jeg jo som et kompliment.